मानिस जति शिक्षित र सभ्य बन्दै गयो उसको ब्यवहार भने अझ–अझ गिर्दै गएको आभास हुन थालेको छ । राजनीति गर्ने ब्यक्ति यस्तो हुनुपर्छ यसलाई समाजले स्वीकार गर्न सकोस तर यहाँ समाजभन्दा पार्टी र आफ्नो हैसियतले स्वीकार गरेमा उस समाजमा नेता भइ टोबल्नेहरु धेरै रहेका छन् । अनावृष्टि, बेरोजगारी र महँगीले पिल्सिएका जनता आशामुखी अनुहारले नवनिर्वाचित जनप्रतिनिधिहरुलाई हेरी रहेका छन् । तर उनीहरुले जनतासामु जुन बाचा र विश्वास गरेका थिए त्यो क्रमश भुल्दै गएको पाउन थालिएको छ ।
